钦定古今图书集成/理学汇编/学行典/第275卷 > 《金陵江上遇蓬池隐者》前人
## 钦定古今图书集成/理学汇编/学行典/第275卷 > 《金陵江上遇蓬池隐者》前人

心爱名山游，身随名山远。罗浮麻姑台，此去或未返。
遇君蓬池隐，就我石上饭。空言不成欢，强笑惜日晚。
绿水向雁门，黄云蔽龙山。叹息两客鸟，裴回吴越间。
一语一执手，留连夜将久。解我紫绮裘，且换《金陵酒》。
酒来笑复歌，兴酣乐事多。水影弄月色，清光奈愁何。
明晨挂帆席，离恨满沧波。